CELEX: 22017D1069
Language: fi
Date: 2015-10-30 00:00:00
Title: ETA:n sekakomitean päätös N:o 280/2015, annettu 30 päivänä lokakuuta 2015, ETA-sopimuksen liitteen XIII (Liikenne), pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamisesta [2017/1069]

22.6.2017   
               
               
                  FI
               
               
                  Euroopan unionin virallinen lehti
               
               
                  L 161/68
               
            ETA:N SEKAKOMITEAN PÄÄTÖS
      N:o 280/2015,
      annettu 30 päivänä lokakuuta 2015,
      ETA-sopimuksen liitteen XIII (Liikenne), pöytäkirjan 31 (yhteistyö muilla kuin neljän vapauden alaan kuuluvilla erityisalueilla) ja pöytäkirjan 37 (luettelo, josta määrätään 101 artiklassa) muuttamisesta [2017/1069]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:
      
                  (1)
               
               
                  On aiheellista laajentaa ETA-sopimuspuolten yhteistyö kattamaan unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1315/2013 (1).
               
            
                  (2)
               
               
                  Sen vuoksi olisi muutettava ETA-sopimuksen pöytäkirjaa 31, jotta tätä laajennettua yhteistyötä voitaisiin harjoittaa.
               
            
                  (3)
               
               
                  Asetuksella (EU) N:o 1315/2013 kumotaan Euroopan parlamentin ja neuvoston päätös N:o 661/2010/EU, joka on otettu osaksi ETA-sopimusta ja joka olisi sen vuoksi poistettava ETA-sopimuksesta.
               
            
                  (4)
               
               
                  Sen vuoksi olisi muutettava ETA-sopimuksen liitettä XIII ja pöytäkirjaa 37,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen pöytäkirjassa 31 olevan 12 artiklan 5 kohdan jälkeen seuraava:
      
         ”6.   EFTA-valtiot osallistuvat toimiin, jotka perustuvat seuraavaan unionin säädökseen:
         
                     —
                  
                  
                     
                        32013 R 1315: Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1).
                  
               EFTA-valtiot osallistuvat täysimääräisesti ja ilman äänioikeutta asetuksen 52 artiklalla perustetun komitean toimintaan.”
      
      2 artikla
      Poistetaan ETA-sopimuksen liitteessä XIII oleva 5 kohta (Euroopan parlamentin ja neuvoston päätös N:o 661/2010/EU).
      3 artikla
      Poistetaan ETA-sopimuksen pöytäkirjassa 37 oleva 4 kohta.
      4 artikla
      Asetuksen (EU) N:o 1315/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      5 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*1).
      6 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 30 päivänä lokakuuta 2015.
         
            
               ETA:n sekakomitean puolesta
            
            
               Puheenjohtaja
            
            Oda SLETNES
         
      
      
         (1)  EUVL L 348, 20.12.2013, s. 1.
      
         (*1)  Valtiosäännön asettamista vaatimuksista ei ole ilmoitettu.
      
         EFTA-valtioiden julistus 30 päivänä lokakuuta 2015 annettuun päätökseen N:o 280/2015, jolla Euroopan parlamentin ja neuvoston asetus (EU) N:o 1315/2013 otetaan osaksi ETA-sopimusta
         ”Asetuksen (EU) N:o 1315/2013 49 artiklan 6 kohdassa säädetyn menettelyn mukaisesti alustaviin karttoihin, jotka koskevat tiettyihin kolmansiin maihin liitteessä III esitetyn mukaisesti laajennettavaa Euroopan laajuista liikenneverkkoa, tehdyt mukautukset perustuvat unionin ja kyseisten naapurimaiden välillä tehtyihin liikenneinfrastruktuuriverkkoja koskeviin korkean tason sopimuksiin. EFTA-valtiot pyytävät unionia harkitsemaan seuraavia mukautuksia, jotka koskevat niiden alueisiin liittyviä karttoja, ja vahvistamaan, että 49 artiklan 6 kohdassa tarkoitettuun korkean tason sopimukseen on päästy:
         
                     —
                  
                  
                     Islannissa sijaitseva Vestmannaeyjarin lentoasema poistetaan kattavasta verkosta.
                  
               
                     —
                  
                  
                     Islannissa sijaitseva Landeyjahöfnin satama lisätään kattavaan verkkoon.
                  
               
                     —
                  
                  
                     E 18 -tien 18 kilometrin pituinen Osloon johtava tieosuus korvataan ydinverkossa rinnakkaisella E6-tieosuudella.
                  
               
                     —
                  
                  
                     Norjassa sijaitsevat Ryggen ja Ørlandin lentoasemat lisätään kattavaan verkkoon.
                  
               
                     —
                  
                  
                     Norjassa sijaitsevat Kirkkoniemen ja Mo i Ranan satamat lisätään kattavaan verkkoon.
                  
               
                     —
                  
                  
                     Norjassa sijaitsevat Sandefjordin ja Ålesundin satamat poistetaan kattavasta verkosta.
                  
               
                     —
                  
                  
                     Norjassa sijaitsevat Grenlandin ja Karmsundin satamat korvaavat Porsgrunnin ja Kopervikin satamat kattavassa verkossa.”
                  
               
      
         EU:n julistus 30 päivänä lokakuuta 2015 annettuun päätökseen N:o 280/2015, jolla Euroopan parlamentin ja neuvoston asetus (EU) N:o 1315/2013 otetaan osaksi ETA-sopimusta
         
            ”Unioni panee merkille mukautukset, joita EFTAn jäsenvaltiot ovat ehdottaneet karttoihin. Se vahvistaa, että pyydetyt muutokset ovat asetuksessa (EU) N:o 1315/2013, jäljempänä ’asetus’, säädettyjen asiaa koskevien kriteerien mukaisia ja että asetuksen 49 artiklan 6 kohdassa tarkoitettuun korkean tason sopimukseen on päästy. Tätä korkean tason sopimusta käytetään perustana mukautettaessa asetuksen liitettä III asianomaisia EFTA-valtioita koskevien alustavien karttojen osalta. Tätä varten komissio käyttää 49 artiklan 6 kohdassa säädettyä menettelyä.”